A BIZOTTSÁG 2188/2002/EK RENDELETE

(2002. december 9.)

takarmány-adalékanyagok új alkalmazásainak ideiglenes engedélyezéséről

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1756/2002/EK bizottsági rendelettel[1] módosított, a takarmány-adalékanyagokról szóló, 1970. november 23-i 70/524/EGK tanácsi irányelvre[2] és különösen annak 3. és 9e. cikkére,

mivel:

(1) A 70/524/EGK irányelv előírja, hogy a már engedélyezett adalékanyagok esetében az új alkalmazást az irányelv 4. cikkével összhangban a Közösségnek kell engedélyeznie.

(2) A 70/524/EGK irányelv 9e. cikkének (1) bekezdése előírja, hogy új adalékanyag takarmányokban történő alkalmazására vagy a már engedélyezett adalékanyag új alkalmazására akkor adható ki ideiglenes engedély, ha teljesülnek az irányelv 3a. cikkének b)-e) pontjában előírt feltételek, és ha a rendelkezésre álló eredmények alapján ésszerűen feltételezhető, hogy az adalékanyagot takarmányozásban alkalmazva az kifejti a 2. cikk a) pontjában említett hatások egyikét. A 70/524/EGK irányelv C. mellékletének II. részében említett adalékanyagok esetében ilyen ideiglenes engedély legfeljebb négy évre adható.

(3) A gyártó vállalat új adatokat szolgáltatott annak érdekében, hogy kiterjesszék az e rendelet I. és II. mellékletében ismertetett, és a 70/524/EGK irányelv mellékleteiben 11. illetve 51. szám alatt feltüntetett két enzimkészítmény engedélyét egy-egy új állatkategóriára.

(4) Az I. és II. mellékletben ismertetett enzimkészítmények új alkalmazásával kapcsolatban benyújtott dokumentációk értékelése azt mutatja, hogy teljesülnek a 9e. cikk (1) bekezdésében említett feltételek, így ideiglenesen négy évre engedélyezni lehet az alkalmazás kiterjesztését.

(5) A gyártó vállalat új adatokat szolgáltatott annak érdekében, hogy egy állatkategória vonatkozásában kiterjesszék az e rendelet III. mellékletében ismertetett, és a 70/524/EGK irányelv mellékleteiben az 51. szám alatt feltüntetett enzimkészítmény engedélyét egy új halmazállapotra.

(6) A III. mellékletben ismertetett enzimkészítmény új alkalmazásával kapcsolatban benyújtott dokumentáció értékelése azt mutatja, hogy teljesülnek a 9e. cikk (1) bekezdésében említett feltételek, így ideiglenesen négy évre engedélyezni lehet az alkalmazás kiterjesztését.

(7) A dokumentáció értékelése azt is mutatja, hogy szükség lehet bizonyos eljárásokra annak érdekében, hogy megvédjék a munkavállalókat a mellékletben szereplő adalékanyag hatásaitól. Ezt a védelmet azonban a munkavállalók munkahelyi biztonságának és egészségvédelmének javítását ösztönző intézkedések bevezetéséről szóló, 1989. június 12-i 89/391/EGK tanácsi irányelv[3] alkalmazásával kell biztosítani.

(8) A takarmányozási tudományos bizottság 2002. április 18-án és június 19-én kedvező véleményt adott a fent említett enzimkészítmények biztonságossága tekintetében, az e rendelet mellékleteiben ismertetett feltételekkel.

(9) Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,

ELFOGADTA EZT A RENDELETET:

1. cikk

A rendelet I. és II. mellékletében szereplő, az "Enzimek" csoportjába tartozó készítmények takarmány-adalékanyagként történő alkalmazása az említett mellékletekben megállapított feltételekkel engedélyezett.

2. cikk

A rendelet III. mellékletében szereplő, az "Enzimek" csoportjába tartozó készítmény takarmány-adalékanyagként történő alkalmazása az említett mellékletben megállapított feltételekkel engedélyezett.

3. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. december 9-én.

a Bizottság részéről

David BYRNE

a Bizottság tagja

I. MELLÉKLET

Szám (vagy EK-szám) Adalékanyag Kémiai képlet, leírás Állatfaj vagy állatkategória Maximális életkor Legkisebb mennyiség Legnagyobb mennyiség Egyéb rendelkezések Az engedély lejárati ideje

Aktivitási egység a teljes értékű takarmány 1 kg-jában

Enzimek

11. Endo-1,4-béta-glükanáz EC 3.2.1.4 Endo-1,3(4)-béta-glükanáz EC 3.2.1.6 Endo-1,4-béta-xilanáz EC 3.2.1.8 A Trichoderma longibrachiatum (ATCC 74252) által termelt endo-1,4-béta-glükanázt, endo-1,3(4)-béta-glükanázt és endo-1,4-béta-xilanázt tartalmazó készítmény; amelynek legkisebb aktivitása: granulált és folyékony formában: endo-1,4-béta-glükanáz: 8 000 U1/g vagy ml endo-1,3(4)-béta-glükanáz: 18 000 U2/g vagy ml endo-1,4-béta-xilanáz: 26 000 U3/g vagy ml Tojótyúk - Endo-1,4-béta-glükanáz: 400 U Endo-1,3(4)-béta-glükanáz: 900 U Endo-1,4-béta-xilanáz: 1300 U - - - 1. Az adalékanyag és az előkeverék használati utasításában feltüntetendő a tárolási hőmérséklet, az eltarthatósági időtartam és a pelletálási stabilitás. 2. Ajánlott adag a teljes értékű takarmány 1 kg-jában: endo-1,4-béta-glükanáz: 400-1280 U, endo-1,3(4)-béta-glükanáz: 900-2880 U, endo-1,4-béta-xilanáz: 1300-4160 U. 3. Nem keményítőalapú poliszacharidokban (elsősorban arabinoxilánokban és béta-glükánokban) gazdag, például több mint 40 % búzát, tritikálét vagy árpát tartalmazó összetett takarmányokban való alkalmazásra. 2007.1.1

Malac - Endo-1,4-béta-glükanáz: 400 U Endo-1,3(4)-béta-glükanáz: 900 U Endo-1,4-béta-xilanáz: 1300 U - - - 1. Az adalékanyag és az előkeverék használati utasításában feltüntetendő a tárolási hőmérséklet, az eltarthatósági időtartam és a pelletálási stabilitás. 2. Ajánlott adag a teljes értékű takarmány 1 kg-jában: endo-1,4-béta-glükanáz: 400-1600 U, endo-1,3(4)-béta-glükanáz: 900-3600 U, endo-1,4-béta-xilanáz: 1300-5200 U. 3. Nem keményítőalapú poliszacharidokban (elsősorban arabinoxilánokban és béta-glükánokban) gazdag, például több mint 40 % búzát, tritikálét vagy kukoricát vagy búzát és 20 % rozst tartalmazó összetett takarmányokban való alkalmazásra. 2007.1.1

1 1 U az az enzimmennyiség, amely karboximetilcellulózból, pH 5,0 mellett és 40°C-on, percenként 0,1 mikromól glükózt szabadít fel. 2 1 U az az enzimmennyiség, amely árpa-béta-glükánból, pH 5,0 mellett és 40°C-on, percenként 0,1 mikromól glükózt szabadít fel. 3 1 U az az enzimmennyiség, amely pelyvás zab-xilánból, pH 5,0 mellett és 40°C-on, percenként 0,1 mikromól glükózt szabadít fel.

II. MELLÉKLET

Szám (vagy EK-szám) Adalékanyag Kémiai képlet, leírás Állatfaj vagy állatkategória Maximális életkor Legkisebb mennyiség Legnagyobb mennyiség Egyéb rendelkezés Az engedély lejárati ideje

Aktivitási egység a teljes értékű takarmány 1 kg-jában

Enzimek

51. Endo-1,4-béta-xilanáz EC 3.2.1.8 A Bacillus subtilis (LMG S-15136) által termelt endo-1,4-béta-xilanáz készítmény; amelynek legkisebb aktivitása: endo-1,4-béta-xilanáz: szilárd vagy folyékony formában: 100 IU1/g vagy ml Brojlerpulyka - 10 IU - 1. Az adalékanyag és az előkeverék használati utasításában feltüntetendő a tárolási hőmérséklet, az eltarthatósági időtartam és a pelletálási stabilitás. 2. Ajánlott adag a teljes értékű takarmány 1 kg-jában: 10 IU. 3. Arabinoxilánban gazdag, például legalább 40 % búzát vagy árpát tartalmazó összetett takarmányokban való alkalmazásra. 2007.1.1

1 1 IU az az enzimmennyiség, amely nyírfaxilánból, pH 4,5 mellett és 30°C-on, percenként 1 mikromól redukálócukrot (xilóz-ekvivalenst) szabadít fel.

III. MELLÉKLET

Szám (vagy EK-szám) Adalékanyag Kémiai képlet, leírás Állatfaj vagy állatkategória Maximális életkor Legkisebb mennyiség Legnagyobb mennyiség Egyéb rendelkezés Az engedély lejárati ideje

Aktivitási egység a teljes értékű takarmány 1 kg-jában

Enzimek

51. Endo-1,4-béta-xilanáz EC 3.2.1.8 A Bacillus subtilis (LMG S-15136) által termelt endo-1,4-béta-xilanáz készítmény; amelynek legkisebb aktivitása: endo-1,4-béta-xilanáz: folyékony formában: 100 IU1/ml Brojlercsirke - 10 IU - 1. Az adalékanyag és az előkeverék használati utasításában feltüntetendő a tárolási hőmérséklet, az eltarthatósági időtartam és a pelletálási stabilitás. 2. Ajánlott adag a teljes értékű takarmány 1 kg-jában: 10 IU. 3. Arabinoxilánban gazdag, például legalább 40 % búzát vagy árpát tartalmazó összetett takarmányokban való alkalmazásra. 2007.1.1

1 1 IU az az enzimmennyiség, amely nyírfaxilánból, pH 4,5 mellett és 30°C-on, percenként 1 mikromól redukálócukrot (xilóz-ekvivalenst) szabadít fel.

[1] HL L 265., 2002.10.3., 1. o.

[2] HL L 270., 1970.12.14., 1. o.

[3] HL L 183., 1989.6.29., 1. o.